Na temelju članka 18. stavka 2. Zakona o Hrvatskoj gorskoj službi spašavanja («Narodne novine» broj 79/06 i 110/15) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na \_\_\_. sjednici od \_\_\_. prosinca 2022. godine donosi

P R O G R A M

javnih potreba za obavljanje djelatnosti Hrvatske gorske službe spašavanja

Stanice Šibenik za 2024. godinu

Članak 1.

Programom javnih potreba za obavljanje djelatnosti Hrvatske gorske službe spašavanja Stanica - Šibenik u 2024. godini ( u daljnjem tekstu: Program) kao temeljne operativne snage sustava civilne zaštite, donosi se plan rasporeda sredstava Proračuna Grada Šibenika za 2024. godinu, u dijelu koji se odnosi na financiranje redovite djelatnosti Hrvatske gorske službe spašavanja - Stanice Šibenik ( u daljnjem tekstu HGSS – Stanica Šibenik).

Članak 2.

Za ostvarivanje javnih potreba iz članka 1. ovog Programa u Proračunu Grada Šibenika za 2023. godinu, osiguravaju se financijska sredstva u iznosu od 20.000,00 eura.

Raspored financijskih sredstava iz stavka 1. ovog članka obavlja Upravni odjel za financije, Grada Šibenika sukladno Odluci o izvršavanju proračuna Grada Šibenika za 2024. godinu.

Članak 3.

Financijska sredstva iz članka 2. ovog Programa, u skladu s člankom 5. Zakona o Hrvatskoj gorskoj službi spašavanja, osiguravaju se za financiranje sljedećih djelatnosti HGSS - Stanice Šibenik :

* osiguranje spremnosti i pripravnosti
* razvoj djelatnosti obuke i izgradnje ljudskih kapaciteta
* razvoj tehničko – tehnološke opremljenosti
* akcije potraga i spašavanja
* preventiva, edukacije i promidžba.

Članak 4.

Grad Šibenik i HGSS - Stanica Šibenik sklopit će ugovor o načinu i uvjetima financiranja aktivnosti iz ovog Programa.

Članak 5.

Upravi odjel za gospodarstvo, poduzetništvo i razvoj Grada Šibenika i Upravni odjel za financije Grada Šibenika, prate i nadziru izvršenje ovog Programa, te namjensko korištenje sredstava iz članka 2. ovog Programa.

Članak 6.

HGSS – Stanica Šibenik obvezna je Gradu Šibeniku podnijeti godišnje izvješće o izvršenju utrošenih sredstva za realizaciju Programa u roku od 60 dana od isteka poslovne godine.

Članak 7.

Ovaj Program stupa na snagu osmog dana od dana objave u „Službenom glasniku Grada Šibenika“, a primjenjuje se od 01. siječnja 2024. godine.

KLASA: 240-08/22-01/02

URBROJ: 2182-1-10-23-2

Šibenik, \_\_\_. prosinca 2023.

GRADSKOG VIJEĆE GRADA ŠIBENIKA

PREDSJEDNIK

dr.sc. Dragan Zlatović, v.r.